સી.બી.એસ. જેવી જાણીતી કંપનીએ એનું "નઝાકત” નામનું પહેલું ગઝલ-આલ્બમ જારી કર્યું જે માત્ર થોડા રસજ્ઞો સુધી જ પહોંચ્યું. એને ફિલ્મોમાં ગાતો જોવાની મને બહુ ભીતરી ઝંખના હતી કારણ કે એનો કંઠ,એની ગાયકી અને તાલીમ એ વખતે નવા આવેલા ગાયકો કરતા ઘણી વધુ આલા હતી.એવો મારો જ નહિં ઘણા જાણકાર શ્રોતાઓનો પણ અભિપ્રાય હતો. મારી આ ઉમેદ વ્યક્ત કરવા માટે પત્ર લખવાનું મારાથી બનતું નહોતું.કદાચ એમ બને કે હું સાચો હોત તો આ બધા નામી સંગીતકારોએ એને મોકો ના આપ્યો હોત ? એવા ખ્યાલે મને પત્ર લખવા નાહિમંત કરી દીધો હોય. જો કે મારા સરનામા અને નોકરી પણ બદલાયાં હતાં.જિંદગીની કારૂણીએ મને અનેક અનેક મોરચે લડતો રાખી દીધો હતો . એમાં ક્યાંય યુધ્ધવિરામ આવે તો હું મિત્રો તરફ નજર દોડાવું ને ?